Էդուարդ Թոմաս

**Էդուարդ Թոմաս** (, ), անգլո-ուելսացի գրող և բանաստեղծ։ Նա համարվել է ռազմական պոետ, չնայած որ նրա բանաստեղծություններից ընդամենը մի քանիսն են կապված նրա ռազմական փորձի հետ։

Նա իր բանաստեղծական գործունեությունն սկսել է 1914 թվականին, երբ արդեն կայացած գրող է եղել։ 1915 թվականին նա միացել է բանակին և զոհվել Արասի ճակատամարտում՝ Ֆրանսիա ժամանելուց անմիջապես հետո։

Էդուարդ Թոմասը Մեծ պատերազմի (Առաջին համաշխարհային պատերազմի) 16 բանաստեղծներից է, որոնց անունները նշված են Վեսթմինիստերի աբբայության Պոետների անկյունում գտնվող հուշատախտակի վրա։ Էդուարդ Թոմասի պոեզիան միավորել է ռազմական թեմաները գյուղի գեղեցիկ նկարագրությունների հետ։

## Կենսագրություն
Էդուարդը ծնվել է պաշտոնյայի ընտանիքում։ Օքսֆորդի համալսարանի Լինքոլն քոլեջում պատմություն սովորելուց հետո նա աշխատել է թերթում՝ որպես գրականագետ։ Մեծ Բրիտանիայում ապրելու ժամանակ եղել է Ռոբերտ Ֆրոստի ընկերը։ Հենց Ֆրոստն է համոզել Թոմասին Առաջին համաշխարհային պատերազմի բռնկումից հետո սկսել պոեզիայով զբաղվել։

1915 թվականի հուլիսին Թոմասը կամավոր մեկնել է բանակ, իսկ 1916 թվականի նոյեմբերին դարձել է հրետանու երկրորդ լեյտենանտ։ Նա զոհվել է 1917 թվականի ապրիլին՝ Արասի ճակատամարտի առաջին օրը՝ արկի պայթյունից։

## Մեջբերումներ
«Անցյալը միակ մահացած բանն է, որ հաճելի հոտ ունի»։

## Մատենագիտություն
### Պոեզիա

* 1916 թվական - «6 բանաստեղծություն» *(Six Poems), Pear Tree Press* հրատարակչություն (հրատարակել է Էդուարդ Իսթուեյ կեղծանունով)
* 1917 թվական - «Բանաստեղծություններ» *(Poems),* *Holt* հրատարակչություն
* 1918 թվական - «Վերջին բանաստեղծություններ» *(Last Poems), Selwyn & Blount* հրատարակչություն
* 1920 թվական - «Բանաստեղծությունների ժողովածու» *(Collected Poems)*, *Selwyn & Blount* հրատարակչություն
* 1927 թվական - «Երկու բանաստեղծություն» *(Two Poems),* *Ingpen & Grant* հրատարակչություն
* 1978 թվական - «Էդուարդ Թոմասի բանաստեղծությունները» (*The Poems of Edward Thomas*), Oxford University Press հրատարակչություն
* 1985 թվական - «Էդուարդ Թոմաս։ Անգլիայի հայելին» *(Edward Thomas: A Mirror of England)*, խմբագիր՝ Էլին Ուիլսոն, Paul & Co. հրատարակչություն
* 2003 թվական - «էդուարդ Թոմասի բանաստեղծությունները» *(The Poems of Edward Thomas)*, խմբագիր՝ Փիթեր Սակս, Handsel Books հրատարակչություն
* 2008 թվական - «Բանաստեղծությունների ծանոթագրված ժողովածու» *(The Annotated Collected Poems),* խմբագիր՝ Էդնա Լոնգլի, Bloodaxe Books հրատարակչություն

### Էսսե
* 1902 թվական - «Միայնակ ժամեր» *(Horae Solitariae)*, Dutton հրատարակչություն
* 1903 թվական - «Օքսֆորդ», A & C Black հրատարակչություն
* 1905 թվական - «Գեղեցիկ Ուելս», *(Beautiful Wales)*, Black հրատարակչություն
* 1906 թվական - «Անգլիայի սիրտը» *(The Heart of England),* Dutton հրատարակչություն
* 1906 թվական - «Հարավային երկիրը» *(The South Country)*, Dutton հրատարակչություն
* 1993 թվական - «Հարավային երկիրը» *(The South Country)*, Tuttle հրատարակչություն
* 1910 թվական - «Խաղաղություն և խառնաշփոթ» *(Rest and Unrest)*, Dutton հրատարակչություն
* 1911 թվական - «Լույս և մթնշաղ» *(Light and Twilight)*, Duckworth հրատարակչություն
* 1928 թվական - «Վերջին կապը» *(The Last Sheaf)*, Cape հրատարակչություն

## Ծանոթագրություններ

## Գրականություն
* Abrams, M. H. (1986). The Norton Anthology of English Literature. New York: W. W. Norton & Company. p.&nbsp;1893. ISBN 0-393-95472-2.

Կատեգորիա:Գրողներ այբբենական կարգով
Կատեգորիա:Ամառային երիտասարդական վիքիճամբարի հոդվածներ
Կատեգորիա:Բրիտանացի բանաստեղծներ
Կատեգորիա:Լոնդոն քաղաքում ծնվածներ
Կատեգորիա:Օքսֆորդի համալսարանի շրջանավարտներ
Կատեգորիա:Անգլալեզու բանաստեղծներ
Կատեգորիա:20-րդ դարի բրիտանացի գրողներ
Կատեգորիա:19-րդ դարի անգլիացի բանաստեղծներ
Կատեգորիա:Ֆրանսիայում հրազենից մահացածներ